ÎN ATENȚIA STUDENȚILOR CU DREPT DE VOT! 


În cadrul alegerilor parlamentare anticipate din 11 iulie 2021, studenții pot vota la secția de 
votare unde domiciliază sau îşi au reşedinta valabilă, conform actului de identitate. 


ATENŢIE !!! În cazul în care studenţii cu drept de vot au şi domiciliul, şi reşedinţa 
temporară valabilă, aceştia votează la secţia de votare în a cărei rază teritorială îşi au 
reşedinţa valabilă. 


In cazul în care studenţii vor dori să voteze în altă localitate decât cea unde își au domiciliul sau 
reşedinţa valabilă, Comisia Electorală Centrală atenționează că aceștia pot: 


a) vota la orice secție de votare deschisă în localitatea în care aceştia sunt înmatriculați 
la studii, fiind obligaţi să respecte următoarele condiţii: 


v să prezinte buletinul de identitate cu fişa de însoţire; 

v să prezinte carnetul de student al instituţiei de învățământ din localitatea respectivă; 

v să completeze şi să semneze o declaraţie pe propria răspundere privind abţinerea de la 
votarea multiplă, fiind informaţi despre răspunderea penală în caz de încălcare a acestei 
obligaţii. 


b) să declare locul nou de şedere, fără prezentarea dovezii domicilierii la adresa pentru 
care se solicită votarea, cel târziu până la 10 iunie inclusiv, la primăria sau pretura de sector 
(ultima în cazul municipiului Chișinău) care corespunde acestei adrese, pentru a putea fi înscrişi în 
lista electorală de la secția de votare corespunzător locului şederii. Declaraţia se depune personal 
de către solicitant la prezentarea buletinului de identitate cu fişa de însoţire în original şi în copie. 


c) obține certificatul pentru drept de vot de la biroul electoral al secției de votare la care 
sunt arondaţi, conform domiciliului sau reședinței valabile. Certificatul poate fi ridicat în perioada 
21 iunie-10 iulie curent. Acesta oferă posibilitatea de a vota la orice secţie de votare deschisă pe 
teritoriul Republicii Moldova, în baza listei electorale suplimentare. 


Pentru a verifica corectitudinea datelor conţinute în Registrul de Stat al Alegătorilor, precum şi 
secţia de votare la care au fost arondaţi la ultimele alegeri, în funcţie de adresa domiciliului sau a 
reşedinţei, alegătorii sunt îndemnați să acceseze pagina www.verifica.cec.md. Începând cu 21 
iunie, verificarea datelor din listele electorale va putea fi efectuată şi la birourile electorale ale 
secţiilor de votare. 


